Miguela Xuereb .td_uid_2_602e41da54ee3_rand.td-a-rec-img{text-align:left}.td_uid_2_602e41da54ee3_rand.td-a-rec-img img{margin:0 auto 0 0} Il-Partit Nazzjonalista qal li l-edukaturi għadhom mingħajr laptops ġodda wara li rriżenjaw diversi uffiċjali fil-Ministeru tal-Edukazzjoni għall-mod kif dan qiegħed jitmexxa Fi stqarrija ffirmata mill-Kelliem tal-Oppożizzjoni għall-Edukazzjoni, intqal li, "Minħabba li għal darb'oħra ma' ppjanax bil-quddiem, il-Ministeru tal-Edukazzjoni mhux f'pożizzjoni li jipprovdi l-laptops il-ġodda lill-edukaturi u dan kontra l-ftehim li għandu." Ġimgħa ilu, l-Unjin tal-Għalliema (MUT) akkużat lill-Ministeru tal-Edukazzjoni b'"pika infantili" talli ma qassamx il-laptops lill-għalliema, minkejja li ilhom li waslu minn Diċembru. L-unjin tat ultimatum lill-Ministeru biex s'għada jipprovdi l-iskeda tat-tqassim tal-laptops u li din tkun ta' sodisfazzjon għall-MUT. Jekk dan ma jseħħx, l-MUT beħsiebha tordna azzjonijiet industrijali. Skont Puli, dan in-nuqqas min-naħa tal-Ministeru huwa tort in-nuqqas ta' preparazzjoni u d-diżorganizazzjoni li qed taħkem il-Ministeru tal-Edukazzjoni. Huwa qal li għadd ta' persuni fi ħdan il-Ministeru qed jirriżenjaw biex imorru jaħdmu postijiet oħra, inkluż id-Direttur Ġenerali, iċ-Chief Information Officer u membri kruċjali oħra tal-istaff. Il-Partit Nazzjonalista appella lill-Ministeru biex iżomm mal-wegħda tiegħu lill-edukaturi u japprezza l-ħidma indispensabbli li qegħdin jagħmlu billi mill-kliem jimxi għall-fatti u jsib is-soluzzjonijiet minflok jimpika mal-edukaturi u jintimida lill-impjegati tad-direttorati tal-edukazzjoni. X'qalet l-MUT ġimgħa ilu? L-MUT takkuża lill-Ministeru b'"pika" għax ma qassamx il-laptops lill-għalliema Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602e41da55385_rand.td-a-rec-img{text-align:left}.td_uid_3_602e41da55385_rand.td-a-rec-img img{margin:0 auto 0 0}